13.2.2009 Jurnalul Oficial al Uniunii Europene L 42/13 (Acte adoptate în temeiul Tratatelor CE/Euratom a căror publicare nu este obligatorie) DECIZII CONSILIU DECIZIA CONSILIULUI din 18 decembrie 2008 de respingere a propunerii Comisiei privind un regulament al Consiliului de punere în aplicare a Regulamentului (CE) nr. 853/2004 al Parlamentului European și al Consiliului în ceea ce privește folosirea substanțelor antimicrobiene cu scopul de a elimina contaminarea suprafeței carcaselor de pasăre (Text cu relevanță pentru SEE) (2009/121/CE) CONSILIUL UNIUNII EUROPENE, având în vedere Tratatul de instituire a Comunității Europene, în special articolul 202, având în vedere Regulamentul (CE) nr. 853/2004 al Parla- mentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (), în special articolul 3 alineatul (2), având în vedere propunerea Comisiei privind un regulament al Consiliului de punere în aplicare a Regulamentului (CE) nr. 853/2004 în ceea ce privește folosirea substanțelor antimi- crobiene cu scopul de a elimina contaminarea suprafeței carcaselor de pasăre, având în vedere Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei (?), în special articolul 5, întrucât: (1)  Regulamentul (CE) nr. 853/2004 stabilește norme specifice de igienă care se aplică operatorilor din sectorul alimentar, pentru alimentele de origine animală. Acesta prevede că operatorii din sectorul alimentar nu utilizează nicio substanţă, cu excepția () JO L 139, 30.4.2004, p. 55. () JO L 184, 17.7.1995, p. 23. apei, pentru celiminarea  contaminării suprafeței produselor de origine animală, cu excepţia cazului în care utilizarea acestei substanțe a fost aprobată în confor- mitate cu regulamentul respectiv. Este necesar să se asigure un nivel înalt de protecție a sănătății umane în cadrul punerii în aplicare a politicilor comunitare.  Măsurile adoptate de  Comunitatea Europeană cu privire la produsele alimentare şi hrana pentru animale trebuie să se bazeze pe o evaluare adecvată a riscurilor pentru sănătatea umană şi animală și, ținând seama de dovezile ştiințifice existente, trebuie să mențină sau să sporească, dacă acest lucru este justificat din punct de vedere ştiințific, nivelul de protecție a sănătății umane și animale asigurat în Comu- nitate. Menținerea unor standarde ridicate de igienă pe parcursul întregului lanţ de producţie a produselor alimentare și evitarea sau interzicerea folosirii unor substanțe care ar putea masca practicile de igienă neco- respunzătoare reprezintă o prioritate-cheie a Comunității. De asemenea, în derularea politicilor comunitare ar trebui asigurat un nivel ridicat de protecție a mediului, atât prin acţiuni de politică de mediu, cât și prin integrarea cerințelor de politică de mediu în definirea şi punerea în aplicare a altor politici și activități comunitare. Propunerea Comisiei subliniază faptul că anumite substanțe antimicrobiene, precum dioxidul de clor, cloritul de sodiu acidifiat, fosfatul de trisodiu sau pero- xiacizii utilizați cu scopul de a elimina contaminarea suprafeței carcaselor de pasăre pot prezenta un risc